CELEX: 62019TN0183
Language: bg
Date: 2019-03-29 00:00:00
Title: Дело T-183/19: Жалба, подадена на 29 март 2019 г. — Jalkh/Парламент

27.5.2019   
            
            
               BG
            
            
               Официален вестник на Европейския съюз
            
            
               C 182/36
            
         
      Жалба, подадена на 29 март 2019 г. — Jalkh/Парламент
      (Дело T-183/19)
      (2019/C 182/40)
      Език на производството: френски
      
         Страни
      
      
         Жалбоподател: Jean-François Jalkh (Грец-Арманвийер, Франция) (представител: F. Wagner, avocat)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да отмени решението на Европейския парламент от 31 януари 2019 г. за изменение на Правилника за дейността,
               
            
                  —
               
               
                  да осъди Европейския парламент да заплати всички съдебни разноски по настоящото производство.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първото основание е изведено от нарушение на Хартата на основните права на Европейския съюз, тъй като спорното изменение установява дискриминация, основана на езика, не зачита езиковото многообразие и принуждава един френски депутат в Европейския парламент да не използва майчиния си език.
               
            
                  2.
               
               
                  Второто основание е изведено от нарушение на член 14 от Конвенцията за защитата на правата на човека и основните свободи, тъй като новият Правилник за дейността на Парламента установява дискриминация във вреда на жалбоподателя — носител на френския език.
               
            
                  3.
               
               
                  Третото основание е изведено от нарушение на Договора за Европейския съюз. В това отношение жалбоподателят изтъква, че като установява дискриминация във вреда на френския език новият правилник за дейността на Парламента засяга културното и езиковото многообразие в тази институция.
               
            
                  4.
               
               
                  Четвъртото основание е изведено от нарушение на член 18 от Договора за функционирането на Европейския съюз, който гарантира зачитането на многоезичието и следователно използването на френски език.
               
            
                  5.
               
               
                  Петото основание е изведено от нарушение на Регламент № 1 на Съвета от 15 април 1958 година за определяне на езиковия режим на Европейската икономическа общност (ОВ 17, 1958 г., стр. 385; Специално издание на български език, 2007 г., глава 1, том 1, стр. 3).